கோவிலடி அப்பால ரெங்கநாதர் கோயில்

கோவிலடி அப்பால ரெங்கநாதர் கோயில், 108 திவ்யதேசங்களுள் ஒன்று. சோழ நாட்டு ஆறாவது திருத்தலம். இக்கோவில் தமிழ்நாட்டில் தஞ்சாவூர் மாவட்டத்தில் திருக்காட்டுப்பள்ளி அருகே கோவிலடி பகுதியில் அமைந்துள்ளது.  அப்பால ரெங்கநாதர் சுவாமி திருக்கோவில் இது ஒரு மாடக்கோயில் ஆகும்.

தல வரலாறு
இக்கோவில் சோழ மன்னன் கரிகால் சோழனால் கட்டப்பட்டது. திருப்பேர் நகர் என்பது இத்தலத்தின் பழம் பெயராகும். பஞ்சரங்க தலங்களில்  அப்பாலரங்கம் என்று இத்தலம் அழைக்கப்படுகிறது. இப்பெருமாளுக்கு தினமும் இரவில் அப்பம் செய்து படைக்கப்படுவதால் இவர் அப்பக்குடத்தான் என்று அழைக்கப்படுகிறார்.அருள்மிகு அப்பக்குடத்தான் திருக்கோயில்

மூலவர்
இத்தலத்தில் உள்ள பெருமாள் அப்பக்குடத்தான் என்றும், அப்பால ரெங்கநாதர் என்றும் அழைக்கப்படுகிறார்.

தாயார்
இக்கோயிலில் உள்ள தாயார் கமலவள்ளி என்றழைக்கப்படுகிறார்.

மங்களாசாசனம்
இத்தலம் நம்மாழ்வார், திருமழிசையாழ்வார், திருமங்கையாழ்வார், பெரியாழ்வார் ஆகியோரால் மங்களாசாசனம் செய்யப்பட்டதாகும். திருப்பேர்நகர் அப்பால ரெங்கநாதர் சுவாமி திருக்கோவில்

குடமுழுக்கு
இக்கோயிலின் குடமுழுக்கு 29 ஜனவரி 2016இல் நடைபெற்றது. கோவிலடி கோயிலில் குடமுழுக்கு விழா, தினமணி, 30 ஜனவரி 2016

 மேற்கோள்கள் 

பகுப்பு:108 திவ்ய தேசங்கள்
பகுப்பு:பஞ்சரங்க தலங்கள்
பகுப்பு:மாடக் கோயில்கள்